Марушка Р. Шабах
Огън момиче

chitanka.info

Внимавай! Огън момиче съм!

Топли се отдалеч и се пази от искрите —

да не подпалят дръзките ти ръце!

Внимателно ме подклаждай,

с не какви да е съчки,

с не какви да е дърва,

но не мисли, че огън вечно ще имаш.

Понякога само росата от хладни думи

може да ме направи пепел…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.